
Parlamentul României

Camera Deputaţilor
Comisia pentru apărare, ordine                                                                       




                 Bucureşti, 09.09.2009                                                                                                           

publică  şi  siguranţă  naţională                                                                          





     PL. x. 357/2009                                                                                                                    
           Nr.32/406/2009
RAPORT

asupra proiectului de Lege privind modificarea art. 8 din Legea apărării naţionale a României nr. 45/1994
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere în fond cu proiectul de Lege privind modificarea art. 8 din Legea apărării naţionale a României nr. 45/1994 , trimis cu adresa nr. PL.x. 357 din 1 septembrie 2009 şi înregistrat cu nr.32/406 din 02.09.2009.


Consiliul Legislativ, cu nr. 766/02.07.2009, a avizat favorabil acest proiect de lege.


Consiliul Suprem de Apărare a Ţării  a emis Hotărârea nr. 74/18.06.2009, prin care avizează, fără obiecţii,  proiectul de lege.

Proiectul de lege are ca obiect de reglementare modificarea art. 8 din Legea nr. 45/1994 în sensul preluării atribuţiilor Marelui Cartier General de către Centrul naţional militar de comandă. Structura organizatorică şi atribuţiile Centrului naţional militar de comandă pe timpul agresiunii armate, la instituirea stării de asediu, declararea stării de mobilizare sau a stării de război urmează a  fi reglementate prin hotărâre a Consiliului Suprem de Apărare a Ţării.
2. Proiectul de lege face parte din categoria legilor organice, potrivit prevederilor art. 73 şi ale art.118 alin. (1) din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, d-nii col. Săvulescu Ion, lt.col. Nenciu Paul , lt.col. Barbu Leontin, lt.col. Cioară Petrică şi cpt. comandor Tănase Virgil, toţi din Ministerul Apărării Naţionale. 

4. La lucrări au fost prezenţi 22 deputaţi din totalul de 24 de membri ai Comisiei. 

    Raportul Comisiei a fost adoptat cu unanimitate de voturi.

5. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.2 lit. j) din Regulamentul Camerei Deputaţilor, republicat, Camera Deputaţilor este prima Cameră sesizată.

În şedinţa din 8 septembrie 2009, în urma dezbaterii, membrii Comisiei au hotărât să supună Plenului Camerei Deputaţilor adoptarea cu modificări a prezentului proiect de lege. 

I. Amendament admis
	Nr.

crt.
	Text act normativ de bază

(Legea nr. 45/1994)
	Text proiect de lege
	Text propus de Comisie
(autor amendament)
	Motivare

amendamente

	2
	-----------
	Art. I. – Articolul 8 din Legea apărării naţionale a României nr. 45/1994, publicată în Monitorul Oficial al României, Partea I, nr. 172 din 7 iulie 1994, cu modificările ulterioare, se modifică şi va avea următorul cuprins:
	Nemodificat
	

	3
	Art. 8. – Pentru conducerea acţiunilor militare la nivel strategic se înfiinţează, pe timp de război, Marele Cartier General, subordonat direct Consiliului Suprem de Apărare a Ţării. Numirea în funcţie a şefului Marelui Cartier General se face de către Preşedintele României, la propunerea ministrului apărării naţionale.

Structura organizatorică şi atribuţiile Marelui Cartier General se stabilesc din timp de pace prin hotărâre a Consiliului Suprem de Apărare a Ţării, la propunerea ministrului apărării naţionale.



 
	„Art. 8. – Conducerea acţiunilor militare la nivel strategic, în caz de agresiune armată, la instituirea stării de asediu, declararea stării de mobilizare sau a stării de război se realizează prin Centrul naţional militar de comandă.


Pe timpul agresiunii şi a stărilor prevăzute la alin. 1, Centrul naţional militar de comandă se subordonează direct Consiliului Suprem de Apărare a Ţării.


În afara agresiunii şi a stărilor prevăzute la alin. 1, Centrul naţional militar de comandă funcţionează, ca nucleu, în subordinea Statului Major General.


Structura organizatorică şi atribuţiile Centrului naţional militar de comandă pe timpul agresiunii şi a stărilor prevăzute la alin. 1 se stabilesc prin hotărâre a Consiliului Suprem de Apărare a Ţării.


 La declararea stării de război, Centrul naţional militar de comandă funcţionează la capacitatea operaţională completă.


Pe timpul agresiunii şi a stărilor prevăzute la alin. 1, şeful Statului Major General îndeplineşte funcţia de comandant al Centrului naţional militar de comandă.”
	Nemodificat
	

	4
	-------------
	Art. II. – În cuprinsul actelor normative în vigoare, denumirea „Marele Cartier General” se înlocuieşte cu denumirea „Centrul naţional militar de comandă”.
	“Art.II.– În tot cuprinsul Legii apărării naţionale a României nr. 45/1994, cu modificările ulterioare, precum şi în toate  actele normative în vigoare, denumirea „Marele Cartier General” se înlocuieşte cu denumirea „Centrul naţional militar de comandă”.”
(Autor:Comisia)
	Ca urmare a faptului că art. 9 din Legea nr. 45/1994 nu a fost propus spre modificare, deşi în cuprinsul său se regăseşte sintagma „Marele Cartier General”.


II.  Amendament respins
	Nr.

crt.
	Text proiect de lege
	Text propus

(Autor: dl.dep.Doru-Claudian Frunzulică)
	Motivare amendament

1. Pentru admitere

2. Pentru respingere

	1
	„Art. 8. – Conducerea acţiunilor militare la nivel strategic, în caz de agresiune armată, la instituirea stării de asediu, declararea stării de mobilizare sau a stării de război se realizează prin Centrul naţional militar de comandă.


Pe timpul agresiunii şi a stărilor prevăzute la alin. 1, Centrul naţional militar de comandă se subordonează direct Consiliului Suprem de Apărare a Ţării.


În afara agresiunii şi a stărilor prevăzute la alin. 1, Centrul naţional militar de comandă funcţionează, ca nucleu, în subordinea Statului Major General.


Structura organizatorică şi atribuţiile Centrului naţional militar de comandă pe timpul agresiunii şi a stărilor prevăzute la alin. 1 se stabilesc prin hotărâre a Consiliului Suprem de Apărare a Ţării.


 La declararea stării de război, Centrul naţional militar de comandă funcţionează la capacitatea operaţională completă.


Pe timpul agresiunii şi a stărilor prevăzute la alin. 1, şeful Statului Major General îndeplineşte funcţia de comandant al Centrului naţional militar de comandă.”
	„Art. 8. – Conducerea acţiunilor militare la nivel strategic, în caz de agresiune armată, la instituirea stării de asediu, declararea stării de mobilizare sau a stării de război se realizează prin Centrul naţional militar de comandă.


Pe timpul agresiunii şi a stărilor prevăzute la alin. 1, Centrul naţional militar de comandă se subordonează direct Consiliului Suprem de Apărare a Ţării.


În afara agresiunii şi a stărilor prevăzute la alin. 1, Centrul naţional militar de comandă funcţionează, ca nucleu, în subordinea Statului Major General.


Structura organizatorică şi atribuţiile Centrului naţional militar de comandă pe timpul agresiunii şi a stărilor prevăzute la alin. 1 se stabilesc prin hotărâre a Consiliului Suprem de Apărare a Ţării.


 La declararea stării de război şi în cazul agresiunii armate, Centrul naţional militar de comandă funcţionează la capacitatea operaţională completă.


Pe timpul agresiunii şi a stărilor prevăzute la alin. 1, şeful Statului Major General îndeplineşte funcţia de comandant al Centrului naţional militar de comandă.”
	1. Este necesară corelarea cu textele celorlalte alineate ale articolului 8.

2. Atât în caz de agresiune armată, cât şi la instituirea stării de asediu ori la declararea stării de mobilizare, CSAT hotărăşte nivelul capacităţii operaţionale şi de angrenare a resurselor umane şi materiale, în funcţie de motivele reale care impun măsura instituirii, gravitatea şi amploarea unor incidente armate de frontieră sau a unui atac izolat ori parţial a teritoriului, zona în care se intervine, precum şi perioada pentru care se instituie o anumită stare.
În caz de război, CSAT este obligat prin prezenta lege să asigure funcţionarea la capacitate maximă a  Centrului naţional militar de comandă.



Vicepreşedinte,

GEORGE  SCUTARU

Şef serviciu, Mihai Ţăranu

